बेटियां ही एक दिन समाज में लाएंगी बदलाव : पूनम विग
जमशेदपुरको-ऑपरेटिव कॉलेज ग्राउंड में मंगलवार को ‘बेटी बचाओ, बेटी पढ़ाओ’ अभियान पर सभा की गई। 37 बटालियन एनसीसी की ओर से आयोजित सभा में बतौर मुख्य अतिथि समाजसेवी समाधान संस्था की संचालिका पूनम विग ने कहा कि समाज में अाज भी बेटा-बेटी में फर्क समझा जाता है। जबकि, बेटियां किसी भी क्षेत्र में लड़कों से पीछे नहीं हैं। सागर की गहराई हो या आकाश की ऊंचाई, हर जगह लड़कियों ने साहस और अपनी काबिलियत का परचम लहराया है। एक दिन समाज की सोच बदलेगी। बेटियों से ही समाज में बदलाव आएगा। उन्होंने समाज में लड़कियों की स्थिति और भ्रूण हत्या पर भी प्रकाश डाला।
इस दौरान सभा के माध्यम से उपस्थित लोगों ने संकल्प लिया कि वे खुद, बल्कि औरों को भी भ्रूण हत्या के खिलाफ जागरूक करेंगे। कार्यक्रम की विशिष्ट अतिथि पत्रकार रीमा डे और आमना अली ने अनुभवों को शेयर किया। उन्होंने कहा कि समाज में आज भी लड़कियों के प्रति भेदभाव है। लड़कियों से ज्यादा आज के दौर में लड़कों को संस्कार देना चाहिए। देश की तरक्की तभी होगी, यह तभी खुशहाल होगा, जब लड़कियों को समान अधिकार और सम्मान मिलेगा। अतिथियों ने गर्ल्स कैडेट्स से संकल्प लेने का आह्वान किया कि वे अपने परिवार के साथ दूसरों को भी जागरूक करें। गलत करनेवालों के खिलाफ आवाज उठाएं और उन्हें सबक सिखाएं। कार्यक्रम का संचालन लेफ्टिनेंट डॉ विजय कुमार पीयूष और धन्यवाद ज्ञापन कैप्टन बीबी भुइयां ने किया।
ये थे उपस्थित : सुबेदारमेजर अमर बहादुर थापा, सुबेदार हरभजन सिंह, सुबेदार बिरखा बहादुर थापा, बीएचएम दिलबाग सिंह, एनसीसी अधिकारी कैप्टन आरके चौधरी, द्वितीय अधिकारी अजीत कुमार सिंह सुधीर कुमार, सीटीओ आयुष कुमार आदि।
बहादुर होती हैं बेटियां : ले.
कर्नल किशोर सिंह
ले.कर्नल किशोर सिंह ने कहा कि एनसीसी देश की ऐसी सरकारी संस्था है, जो लड़कियों को समाज की मुख्यधारा से जोड़ने का काम करती रही है। बेटियां बहादुर होती हैं। एनसीसी से जुड़कर लड़कियां देश की रक्षा में आगे रही हैं। उन्होंने कहा कि एनसीसी बटालियन वर्षों से बेटी बचाओ बेटी पढ़ाओ अभियान चलाता रहा है। अब जरूरत है इस अभियान को घर-घर तक ले जाने की। हमारे एनसीसी कैडेट्स बेहतर कार्य सकते हैं। इस दौरान उन्होंने अपनी बेटी द्वारा वाट्स एप पर भेजे गए बेटियों पर आधारित गीत को सुनाया। जिसे सुनकर हर किसी की आंखें नम हो उठीं।
जुबिली पार्क होकर गुजरी रैली
समाजको जागरूक करने के उद्देश्य से रैली भी निकाली गई। रैली कॉलेज ग्राउंड से सर्किट हाउस, जुबिली पार्क, नाॅर्दन टाउन, साकची, एन टाउन होते हुए साकची गोलचक्कर से वापस पहुंचकर समाप्त हुई। इस दौरान सभी कैडेट्स के हाथ में स्लोगन लिखी तख्तियां थीं। ‘लड़कियां हो सकती है तुम्हारा अभिमान, करो तुम इनका अपमान, कर सकती है नाम ये ऊंचा, इनके जैसा कोई दूजा’ जैसे हर स्लोगन यह बता रहे थे कि नारी ही श्रृष्टि का आधार है।
बेटी बचाओ, बेटी पढ़ाओ रैली में स्लोगन लेकर चलतीं कैडेट्स।
झंडी दिखाकर रैली को रवाना करतीं पूनम विग और कर्नल के गाने पर भावुक होकर रोती कैडेट।
hin_Deva hin_Deva hin_Deva mai_Deva hin_Deva awa_Deva hin_Deva bho_Deva hin_Deva bho_Deva hin_Deva